b'\n_START_ARTICLE_\nPolkovnik (Slovenska vojska)\n_START_PARAGRAPH_\nPolkovnik je visoki voja\xc5\xa1ki \xc4\x8din v uporabi v Slovenski vojski (SV). Trenutno je drugi najvi\xc5\xa1ji \xc4\x8dastni\xc5\xa1ki \xc4\x8din. Polkovnik je tako nadrejen podpolkovniku in podrejen brigadirju. Ustreza mu mornari\xc5\xa1ki \xc4\x8din kapitana bojne ladje._NEWLINE_\xc4\x8cin je bil prevzet po \xc4\x8dinu Teritorialne obrambe RS, slednji pa je bil prevzet po istem \xc4\x8dinu Jugoslovanske ljudske armade. V skladu s Natovim standardom STANAG 2116 \xc4\x8din spada v razred OF-6.\n_START_SECTION_\nOznaka\n_START_PARAGRAPH_\nOznaka \xc4\x8dina je sestavljena iz \xc5\xa1tirih, med seboj povezanih plo\xc5\xa1\xc4\x8dic. Na ve\xc4\x8dji je lipov list in na treh manj\xc5\xa1ih, o\xc5\xbejih plo\xc5\xa1\xc4\x8dicah, se tudi nahaja en lipov list.\n_START_SECTION_\nZakonodaja\n_START_PARAGRAPH_\nPolkovnike imenuje minister za obrambo Republike Slovenije na predlog na\xc4\x8delnika General\xc5\xa1taba Slovenske vojske._NEWLINE_Voja\xc5\xa1ka oseba lahko napreduje v \xc4\x8din polkovnika,\xc2\xa0\xc2\xbb\xc4\x8de je s \xc4\x8dinom podpolkovnika razporejen na dol\xc5\xbenost, za katero se zahteva \xc4\x8din polkovnika ter je to dol\xc5\xbenost opravljal najmanj dve leti s slu\xc5\xbebeno oceno\xc2\xa0\xc2\xbbodli\xc4\x8den\xc2\xab\xc2\xab._NEWLINE_Pogoj za napredovanje v \xc4\x8din polkovnika pa je \xc5\xa1e opravljeno general\xc5\xa1tabno voja\xc5\xa1ko izobra\xc5\xbeevanje in usposabljanje, katerega izvaja Poveljni\xc5\xa1ko-\xc5\xa1tabna \xc5\xa1ola Slovenske vojske.'